钦定古今图书集成/理学汇编/学行典/第189卷 > 毛蕃八〈兄攀龙〉
## 钦定古今图书集成/理学汇编/学行典/第189卷 > 毛蕃八〈兄攀龙〉

按《江山县志》：毛蕃八，棠峰人。膂力绝人，晓武艺。尢长
连珠箭。流贼执其父信叔，欲刃之，蕃八直冲贼阵，力
战于经堂山。贼惮释，其父谓之曰：“所过乡邑，破竹而
下，无若公者，骁悍善射，吾师也。能以牛酒劳我。即去。”
蕃八大骂，复战，竟遇害，弃尸石塘泥坳中。是夕为土
掩埋，若神为者。时人叹曰：“死父之难，孝也；骂贼不屈”，
烈也天。其以六丁葬之乎？兄攀龙，从径畈、徐霖学。遭
母丧，庐于墓所。县尹程郇作《孝思记》以表之。兄弟皆
有孝行。